Apr 10,2018
లాభాల్ని పంచిన 'లెమన్‌ ట్రీ'
ముంబయి: ఆతిథ్య రంగ సంస్థ లెమన్‌ ట్రీ హోటల్స్‌ స్టాక్‌ మార్కెట్లలోకి అదిరిపోయే ఎంట్రీని చ్చింది. మొట్టమొదటి ట్రేడింగ్‌లోనే లాభాల మోతమోగించింది. ఇష్యూ ధర రూ.56 కాగా స్టాక్‌ ఆరంభంలోనే 10శాతం ప్రీమియంతో లిస్టయింది.అనతరం ఆద్యంతం ఈ స్టాక్‌ జోరు కొనసాగింది. ఒకానొక దశలో దాదాపు ఈ స్టాక్‌ 32 శాతానికి పైగా ఎగిసింది.. చివరకు మార్కెట్లు ముగిసే సమయానికి 28% లాభంతో రూ.73.90 వద్ద ముగిసింది. నిధుల సమీకరణ నిమిత్తం గత నెలాఖరున పబ్లిక్‌ ఇష్యూకు వచ్చిన లెమన్‌ట్రీ సంస్థ ఐపీవో ద్వారా దాదాపు రూ.1039 కోట్ల మేర నిధులను సమీకరించింది. ఇష్యూలో భాగంగా సంస్థ యాంకర్‌ ఇన్వెస్టర్ల నుంచి రూ.311 కోట్లను.. సమీకరించింది. అయితే ఇష్యూకు రిటైల్‌ ఇన్వెష్టర్ల నుంచి అంతంత మాత్రం స్పందనే కనిపించింది. ఈ విభాగంలో కేవలం 1.2 రెట్ల అధిక స్పందన మాత్రమే లభించిన సంగతి తెలిసిందే. ఐపీవోలో భాగంగా లెమన్‌ ట్రీ 12.98 కోట్ల షేర్లను విక్ర యానికి ఉంచగా.. 15.47 కోట్ల షేర్ల కోసం బిడ్స్‌ దాఖలయ్యాయి.
మీ స్నేహితులకు రికమెండ్ చెయ్యండి